b'\n_START_ARTICLE_\nSaluda\n_START_PARAGRAPH_\nSaluda, pleme ameri\xc4\x8dkih Indijanaca porodice Algonquian koji, prema mi\xc5\xa1ljenu Swantona, predstavljaju mo\xc5\xbeda jednu od bandi plemena Shawnee. Salude su tradicionalno obitavali du\xc5\xbe srednjeg toka rijeke Saluda u okruzima Anderson, Greenville, i Pickens u Ju\xc5\xbenoj Karolini, a nestali su iz povijesti ve\xc4\x87 negdje u prvoj polovici 18. stolje\xc4\x87a. O njihovoj kulturi nije ni\xc5\xa1ta poznato, kao ni o njihovim nastambama, lovu, ribolovu, obradi tla, niti o vjerovanju. -Istoimeni gradi\xc4\x87, sredi\xc5\xa1te istoimenog okruga u Ju\xc5\xbenoj Karolini, te jo\xc5\xa1 dva gradi\xc4\x87a istog imena u Virginiji i Sjevernoj Karolini \xc4\x8duvaju spomen na ovo nestalo pleme.'